Több dél-hevesi településen is szünetel a gázszolgáltatás
Mezőkövesden történt üzemzavar, ami több hevesi települést is érint.
Több dél-hevesi településen is szünetel a gázszolgáltatás. A mezőkövesdi földgáz átadó állomáson ugyanis üzemzavar történt hajnalban, a mezőkövesdi tűzoltók nagy erőkkel vonultak a gázszivárgás helyszínére. Az Opus Tigáz munkatársai megkezdték a hiba elhárítását. Az átadó állomás több települést kiszolgál, így a város teljes területén, illetve tucatnyi településen Dél-Borsodban, illetve Dél-Hevesben (Szihalomtól lefelé Poroszlóig, illetve onnan Nyugatra, Kisköréig) szünetel a gázszolgáltatás, várhatóan délutánra végeznek a javítással. Frissítés: 11.40 Információink szerint időközben Dél-Hevesben már sikerült megoldani a gázproblémát. Kezdőképünk illusztráció Fotó: Shutterstock